OpenLLM-France/wikimedia huggingface dataset:
# To Live

To Live (xinès dimplificat活着; pinyin: Huózhe) és una pel·lícula xinesa de l'any 1994, dirigida per Zhang Yimou. Va estar prohibida per les autoritats de la Xina.

## Argument

Aquest drama tracta de la vida d'una família en el segle xx (des de la República passant per la guerra civil, l'arribada al poder dels comunistes, la Revolució Cultural). En un ambient benestant, un jove, interpretat per Ge You, obsessionat pel joc fins que arriba el moment que els deutes l'arruïnen i ha de deixar la casa dels seus avantpassats. Intenta refer la seva vida dedicant-se al teatre de titelles però acaba involucrat en la revolució comunista de Mao. Quan aconsegueix reunir-se amb la seva esposa i fills les coses han canviat i ja no serà res com abans.

## Repartiment

* Gong Li
* Ge You
* Jiang Wu
* Niu Ben
* Guo Tao
* Ni Dahong
* Zhang Lu
* Liu Tianchi

## Premis i nominacions
### Premis

* 1994: Gran Premi del Jurat (Festival de Canes)
* 1994: Premi a la interpretació masculina (Festival de Canes) per You Ge
* 1995: BAFTA a la millor pel·lícula de parla no anglesa

### Nominacions

* 1994: Palma d'Or
* 1995: Globus d'Or a la millor pel·lícula de parla no anglesa

## Referències

* ↑ Planas Penadés, Ricard,. Historia del cine chino. Primera edición: Febrero 2019. ISBN 978-84-17418-45-8.

## Bibliografia

* Narratives xineses: ficcions i altres formes de no-literatura, Alicia Relinque Eleta, editorial UOC, pàg. 192
# Gran Sinagoga de Tel-Aviv

La Gran Sinagoga de Tel-Aviv (en hebreu: בית הכנסת הגדול בתל אביב) està situada en el carrer Allenby, en la ciutat de Tel-Aviv, a Israel, a l'est de la Torre Shalom. L'edifici va ser dissenyat en 1922 i es va acabar en 1926. Va ser renovat en 1970 amb una nova façana exterior amb arcs. La sinagoga fou construïda amb una enorme cúpula i magnífics vitralls. Les finestres de cristall són rèpliques de les finestres de les sinagogues que van ser destruïdes a Europa durant l'Holocaust.

## Referències

* ↑ «wcities.com». Arxivat de l'original el 2009-09-14. [Consulta: 17 agost 2015].
* ↑ eventseeker.com
# Volstvínovo

Volstvínovo (en rus: Волствиново) és un poble de l'óblast de Vladímir, a Rússia, segons el cens del 2010 tenia 7 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Tàngara de Wetmore

La tàngara de Wetmore (Tephrophilus wetmorei) és un ocell de la família dels tràupids (Thraupidae) i única espècie del gènere Tephrophilus R.T. Moore, 1934. Habita la selva humida del sud-oest de Colòmbia, est de l'Equador i nord-oest del Perú.

## Referències

* ↑ «Tàngara de Wetmore». Cercaterm. TERMCAT, Centre de Terminologia. Rev. 20/01/2023(català)
# Arete de Cirene

Arete de Cirene, filla d'Arístip de Cirene, fou una filòsofa de l'antiga Grècia famosa pel seu paper a l'escola cirenaica, en què va despuntar ella, el seu pare i el seu fill, Aristip el Jove, de qui va ser mestra. Marcada pel pensament de Sòcrates, va centrar-se en l'ètica, com proven els testimonis de diverses epístoles del segle iv aC conservades, algunes seves i d'altres atribuïdes a la seva mà. Hi ha disputes sobre si arribà a dirigir l'escola filosòfica o només n'ocupà tasques associades a l'ensenyament.

## Referències

* ↑ Ménage, Gilles; Otero Vidal, Mercè (trad.); Rius, Rosa (introducció i notes). Historia de las mujeres filósofas (en castellà). Barcelona: Herder, 2009. ISBN 978-84-254-3622-2.
# Gustaaf Van Slembrouck

Gustaaf van Slembrouck (Oostende, 25 de març de 1902 - Oostende, 7 d'agost de 1968) va ser un ciclista belga que fou professional entre 1925 i 1935. Durant la seva carrera professional va obtenir deu victòries, entre elles quatre etapes del Tour de França.

## Palmarès

* 1925
** Campió de Bèlgica dels independents
** Un incident amb una vaca lletera que el va pujar a un fossat, li va fer perdre el Tour de Flandes.
* 1926
** 1r a la París-La Guerche
** Vencedor d'una etapa al Tour de França
* 1927
** Vencedor de 2 etapes al Tour de França
* 1929
** Vencedor d'una etapa al Tour de França
* 1930
** 1r al Gran Premi de La Tribune Républicaine de Roanne
* 1932
** 1r a Erembodegem
** 1r a De Panne
* 1933
** 1r al Gran Premi de Wingene

## Resultats al Tour de França

* 1926. Abandona (14a etapa). Vencedor de 2 etapes. Porta el mallot groc durant 7 etapes
* 1927. 14è de la classificació general. Vencedor d'una etapa
* 1929. Abandona (9a etapa). Vencedor d'una etapa

## Referències

* ↑ Pearson, Harry; van Veen, René (trad.). Stoempers van de kasseien: een kleurrijke geschiedenis van de wielerklassiekers (en neerlandès, traduït de l'anglès). Uithoorn: Karakter Uitgevers, 2020. ISBN 978-90-452-1710-9.
* ↑ «1926: Gustaaf Van Slembrouck verliest 35' en gele trui» (en neerlandès). Sporz. VRT, 19-07-2013. [Consulta: 14 agost 2022].
* ↑ «Vanselmboruck, la révélation du Tour de France 1926, mange un cotelette». Le Miroir de Sports, 30-06-1926, pàg. 1. Arxivat de l'original el 14 d’agost 2022 [Consulta: 14 d’agost 2022].

## Enllaços externs

* Palmarès de Gustaaf van Slembrouck (neerlandès)
* Palmarès de Gustaaf van Slembrouck (italià)
# Vetera

«Vetera» té aquests significats:
* Mines de Vetera, antigues mines del terme comunal de Cortsaví, a la comarca del Vallespir
* Torre de Vetera, torre romànica de defensa i de guaita del límit dels termes comunals de Cortsaví, a la comarca del Vallespir, i de Sant Marçal, a la del Rosselló.
# Cinglera de Castellfollit

La cinglera basàltica de Castellfollit de la Roca és un cingle o espadat de pedra de basalt al poble del mateix nom a la Garrotxa.

## Particularitats

Té uns 300 m de llarg i fins a 54 m en el seu punt més alt. Arran del precipici s'hi assenta una filera d'habitatges. Alguns dels seus patis posteriors i algunes parts dels edificis s'han desprès a causa de l'erosió natural que ocasiona el riu Fluvià a la base de la cinglera, erosió que al seu torn impedeix l'acumulació de blocs caiguts.
Ha estat originada per la superposició de dues colades de lava. La primera, de 350.000 anys, prové de la zona de Batet, des d'on es va escolar per la vall del Fluvià fins a Sant Jaume de Llierca. La segona, que no ha estat datada, procedeix de la vall de Begudà, des d'on es va escolar per la vall del Toronell i va recobrir la colada més antiga.
Els habitatges tenen una meravellosa vista sobre el llit del Fluvià i tot el frondós entorn del riu.

## Enllaços externs

* Itinerari pel parc Arxivat 2007-03-15 a Wayback Machine..
# Llista d'analitzadors de paquets

Llista de programaris d'analitzadors de paquets :
| Nom | Creador | Darrera versió | Interfície usuari | Llicència |
| Analyze This | Comoe Networks Arxivat 2018-08-15 a Wayback Machine. | | Web GUI | ? |
| Cain and Abel | Massimiliano Montoro | 4.9.56 / Abril 7, 2014 | GUI | Lliure |
| Capsa | Colasoft | 10.0 / Juliol 26, 2017 | GUI | Propietària |
| Carnivore | Federal Bureau of Investigation | | | ? |
| Charles Web Debugging Proxy | Karl van Randow | 4.1.4 / Juliol 10, 2017 | GUI | ? |
| Clarified Analyzer | Clarified Networks | | GUI | Propietària |
| Clusterpoint Network Traffic Surveillance System | Clusterpoint | | Web GUI | Propietària |
| CommView | TamoSoft | 6.5 | GUI | Propietària |
| Debookee | iwaxx | 6.0.0b2 (2278) / Juliol 21, 2017 | GUI | Propietària |
| dSniff | Dug Song | 2.3 / Desembre 17, 2000 | CLI | BSD |
| EtherApe | Juan Toledo | 0.9.14 / Febrer 6, 2016 | GUI | GNU |
| Ettercap | ALoR i NaGA | 0.8.2-Ferri / Març 14, 2015 | Ambdues | GNU |
| Fiddler | Eric Lawrence | 4.6.3.50306 / 9 Desembre 2016 | GUI | GNU |
| justniffer | The Justniffer team | 0.5.15 / Març 21, 2016 | CLI | Lliure |
| Kismet | Mike Kershaw (dragorn) | 2016-01-R1 / Gener 31, 2016 | GUI | GNU |
| Microsoft Message Analyzer | Microsoft | 1.4 / Octubre 28, 2016 | GUI | Propietària |
| Microsoft Network Monitor | Microsoft | 3.4 / Juny 24, 2010 | GUI | Propietària |
| netsniff-ng | Daniel Borkmann | 0.6.2 / Novembre 7, 2016 | CLI | GNU |
| ngrep | Jordan Ritter | 1.45 (18/11/06) | CLI | BSD |
| Observer | Viavi Solutions (abans Network Instruments) | | GUI | Propietària |
| OmniPeek (abans AiroPeek, EtherPeek) | Savvius (abans WildPackets) | 9.2 / Maig 27, 2016 | GUI | Propietària |
| SteelCentral Transaction Analyzer | OPNET Technologies/Riverbed Technology | 17.0.T-PL1 / Juny 9, 2014 | GUI | Propietària |
| snoop | Sun Microsystems | Solaris 10 / Desembre 11, 2006 | CLI | CDDL |
| tcpdump | The Tcpdump team | 4.8.1 / Octubre 25, 2016 | CLI | BSD |
| Wireshark (abans Ethereal) | The Wireshark team | 2.4.0 / Juliol 19, 2017 | Ambdues | GNU |
| Xplico | The Xplico team | 1.2.0 / Febrer 1, 2017 | Ambdues | GNU |

## Referències

* ↑ «Best Packet Sniffer Comparison & Download» (en anglès). http://www.networkmanagementsoftware.com/.+[Consulta: 29 octubre 2017].
* ↑ LLC, Revolvy,. «"Comparison of packet analyzers" on Revolvy.com» (en anglès). https://www.revolvy.com.+[Consulta: 29 octubre 2017].
* ↑ Roiter, Neil «Protocol analyzers: How to compare and use them» (en anglès). CSO Online, 29-10-2017. Arxivat de l'original el 2017-03-09 [Consulta: 29 octubre 2017].
# Ute Kircheis-Wessel

Ute Kircheis-Wessel (Niederaußem, 18 de maig de 1953) és una tiradora d'esgrima alemanya, ja retirada, especialista en floret, que va competir sota bandera de la República Federal Alemanya durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on fou quarta en la prova del floret per equips del programa d'esgrima. El 1984, als Jocs de Los Angeles, guanyà la medalla d'or en la mateixa prova.
En el seu palmarès també destaquen quatre medalles al Campionat del món d'esgrima, tres de plata i una de bronze, entre les edicions de 1977 i 1983. El 1974 guanyà el campionat alemany de floret.

## Referències

* 1 2 «Olympedia – Ute Kircheis-Wessel». [Consulta: 12 agost 2023].
# Silver Apples

Silver Apples fou un duo de Nova York de música electrònica i psicodèlica. Fou un dels primers grups de música de la història en introduir la música electrònica en cançons d'àmbit del Rock de temàtica de l'estil musical d'aquells temps. És per això que varen fer un avanç significatiu en la música encara que eren molt obscurs i poc coneguts.

## Estil

Silver Apples van combinar la música electrònica (també anomenada "Acid House") amb el Rock psicodèlic d'aquells anys. No només això, sinó que també van combinar en alguns temes el Bluegrass i càntics rústics procedents de tribus de la India americana. Amb el so del Banjo, Simeon, un dels fundadors de Silver Apples, avança una vegada més en la música. El Bluegrass era molt típic als Estats Units. S'ha de tenir en compte les lletres de les cançons de Silver Apples, ja que, encara que tinguin temàtica del Rock, són massa misteriques i psicodèliques.

## Membres

* Simeon - Veu, oscil·lacions, teclats, banjo i líder
* Danny Taylor † - Batería i percussió

### Antic membre

* Xian Hawkins

## Discografia

* Silver Apples (1968, Kapp Records) U.S. No. 193
* Contact (1969, Kapp)
* Beacon (1998, Whirlybird)
* The Garden (1998, Whirlybird)
* Decatur (1998, Whirlybird)
* Clinging To A Dream (2016, ChickenCoop Recordings)

## Referències

* ↑ Ankeny, Jason. «Silver Apples | Biography | AllMusic». [Consulta: 23 febrer 2015].

## Enllaços externs

* Silver Apples - Lloc web oficial
* Silver Apples a Discogs
* 2000 Simeon interview at Perfect Sound Forever
* Sound on Sound article
# Tomás Ojeda

Tomás Ojeda Álvarez (20 d'abril de 1910 - 20 de febrer de 1983) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Tomás Ojeda Fitxa i estadístiques a la FIFA
# Géza I d'Hongria

Géza I d'Hongria (en hongarès: I. Géza) (vers 1040 – 25 d'abril de 1077) va ser rei d'Hongria des de 1074 fins a la seva mort. Fill del rei Béla I, va haver de marxar a l'exili al morir el seu pare i ser coronat el seu cosí Salomó I. Va tornar a Hongria i acordà acceptar a Salomó com a rei a canvi del títol de Duc i el govern sobre una tercera part del regne.
Géza es va acabar revoltant i els seus seguidor el proclamaren rei després d'expulsar Salomó. Tanmateix, no va aconseguir dominar la totalitat del regne, ja que el seu cosí mantingué el control sobre les regions occidentals. El regnat de Géza fou breu, i després d'emmalaltir va morir deixant el tron al seu germà Ladislau I.

## Família
### Avantpassats

| 16. Taksony d'Hongria | 16. Taksony d'Hongria | 16. Taksony d'Hongria | 16. Taksony d'Hongria |
| 8. Mihály | 8. Mihály | 8. Mihály | 8. Mihály |
| 4. Vazul | 4. Vazul | 4. Vazul | 4. Vazul |
| | | | | 9. Adelaida de Polònia | 9. Adelaida de Polònia | 9. Adelaida de Polònia | 9. Adelaida de Polònia | | | |
| | | | | 2. Béla I d'Hongria | 2. Béla I d'Hongria | 2. Béla I d'Hongria | 2. Béla I d'Hongria | | | | |
| | | | | | | | 1. Géza I d'Hongria | 1. Géza I d'Hongria | 1. Géza I d'Hongria | 1. Géza I d'Hongria | | | | |
| | | | | | | | | | | | 12. Boleslau I de Polònia | 12. Boleslau I de Polònia | 12. Boleslau I de Polònia | 12. Boleslau I de Polònia |
| | | | | | | | | | | | | | | | 6. Mieszko II de Polònia | 6. Mieszko II de Polònia | 6. Mieszko II de Polònia | 6. Mieszko II de Polònia | | | | |
| | | | | | | | | | | | | | | | 3. Adelaida (Rixa) de Polònia | 3. Adelaida (Rixa) de Polònia | 3. Adelaida (Rixa) de Polònia | 3. Adelaida (Rixa) de Polònia | | | | |
| | | | | | | | | | | | | | | | | | | | 7. Richeza de Lotaríngia | 7. Richeza de Lotaríngia | 7. Richeza de Lotaríngia | 7. Richeza de Lotaríngia |

### Núpcies i descendents

En primeres núpcies, vers l'any 1062, Géza es casa per primer cop (Sofia?). Tingueren dos fills:
* Coloman (vers 1070 - 3 de febrer de 1116), futur rei d'Hongria.
* Álmos (vers 1070 - 1 de setembre de 1127).
En segones núpcies es casà amb la germana del futur emperador romà d'Orient Nicèfor Botaniates.
# Veterná Poruba

Veterná Poruba és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1273.
# Castell d'Arsèguel

El Castell d'Arsèguel és un edifici del municipi d'Arsèguel i que està declarat bé cultural d'interès nacional.
El castell va ser totalment destruït l'any 1592 però hi ha diversos elements al municipi que possiblement pertanyen al castell: una mitja torre adossada a una casa, un gran arc de mig punt que forma part d'un mur d'una casa a la plaça de l'ajuntament i alguns elements prop de l'església parroquial com una cara esculpida de la façana de l'església. Les notícies sobre aquest castell són molt escasses. Al segle xii era tingut per la comtessa del Pallars. Al segle xvi, dins dels conflictes entre Nyerros i Cadells, els soldats del Sometent de Bagà van assaltar el castell i el derruïren totalment l'any 1592.

## Referències

* 1 2 «Castell d'Arsèguel». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
# Les Obaguetes (Coma d'Orient)

Les Obaguetes és una obaga del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de la caseria dels Masos de la Coma.
Es troba al sud de la Coma d'Orient i dels Masos de la Coma, al vessant nord-est de la Serra de Palles. Són al sud-est del Roc del Miqueló, a migdia del Clot del Miqueló, del Roc de la Cova dels Llops i de la mateixa Cova dels Llops.
# VTOHL

VTOHL (acrònim en anglès d Vertical Take-Off and Horitzontal Landing, «enlairament vertical i aterratge horitzontal») descriu a un tipus d'aeronaus que poden enlairar-se de manera vertical, però a l'hora d'aterrar, ho han de fer de manera tradicional.
Mentre que molts avions amb característiques VTOL (enlairament i aterratge vertical) poden funcionar en mode VTOHL, n'hi ha d'altres que no poden fer un aterratge vertical, ja que tenen una estructura orientada a un enlairament vertical a causa de requisits tècnics, pel qual han de realitzar un aterratge horitzontal o convencional.
Exemples d'aeronaus amb capacitat VTOHL:

## Estats Units d'Amèrica

* Transbordador espacial Enterprise
* Transbordador espacial Challenger
* Transbordador espacial Columbia
* Transbordador espacial Discovery
* Transbordador espacial Atlantis
* Transbordador espacial Endeavour

## Unió Soviètica

* Transbordador espacial Buran
* Transbordador espacial Ptichka

## Vegeu també

* CTOL: enlairament i aterratge convencionals.
* STOL: enlairament i aterratge curts.
* STOVL: enlairament curt i aterratge vertical.
* VTOHL: enlairament vertical i aterratge horitzontal.
* VTOL: enlairament i aterratge vertical.
* V/STOL: enlairament i aterratge vertical/curt.
* STOBAR: enlairament curt però recuperació mitjançant detenció.
* CATOBAR: enlairament assistit per catapulta però recuperació mitjançant detenció.
* CATO: enlairament assistit per catapulta.
* JATO/RATO: enlairament assistit per reactors/coets.
* ZLL/ZLTO: enlairament de llargària zero.

## Referències

* ↑ «Orbital may wind down its commercial crew effort Orbital may wind down its commercial crew effort». NewSpace Journal, 22-04-2011 [Consulta: 25 abril 2011]. «CEO Dave Thompson said ... "I don't, at this time, anticipate that we’ll continue to pursue our own project in that race. We’ll watch it and if an opportunity develops we may reconsider. But at this point, I would not anticipate a lot of activity on our part in the commercial crew market."»
* ↑ AIAA 2003-09-09 Flight mechanics of manned Sub-Orbital Reusable Launch Vehicles with Recommendations for Launch and Recovery-M Sarigul-Klijn & N Sarigul-Klijn
* ↑ «Liquid Fly-back Booster (LFBB)». DLR. Arxivat de l'original el 10 de juny 2015. [Consulta: 9 juny 2015].
# Arcobaleno Vallée d'Aoste

Arcobaleno Vallée d'Aoste és una coalició de partits polítics de la Vall d'Aosta formada el 2003. Està composta per la Federació dels Verds (amb certa força a la regió), Rifondazione Comunista, Demòcrates d'Esquerres i alguns grups locals d'extrema esquerra. Actualment actua com a secció local de la Sinistra-l'Arcobaleno.
A les eleccions regionals de la Vall d'Aosta de 2003 va obtenir el 7,9% dels vots i 3 diputats regionals. A les eleccions legislatives italianes de 2006 formà part de l'aliança Autonomia Llibertat Democràcia. Però a les eleccions regionals de la Vall d'Aosta de 2008 va baixar al 5,6% dels vots i no va obtenir cap escó.

## Referències

* ↑ «Comunali 2015». Arxivat de l'original el 2008-05-29. [Consulta: 19 desembre 2017].
# Si Déu vol

Si Déu vol (originalment en italià, Se Dio vuole) és una pel·lícula de comèdia italiana escrita i dirigida per Edoardo Falcone. Falcone va guanyar el Nastro d'Argento al millor nou director i el David di Donatello en la mateixa categoria. S'ha doblat i subtitulat al català central, i també al valencià per a À Punt.

## Argument

Tommaso, un estimat cirurgià, fa una eternitat que ha conegut la seva dona Carla, fascinant i “apassionada”, avui pansida com els ideals en què creia. Tommaso i Carla tenen dos fills; la més gran, Blanca no té interessos, ni idees, ni delers. Andrea, en canvi, és un noi brillant, estudiant de medicina.
Últimament Andrea, però, sembla canviat: sovint es tanca a la seva cambra i al vespre surt sense dir a ningú on va. El dubte s'insinua progressivament: Andrea és gai. Qualsevol hauria entrat en crisi, però Tommaso no. Ell detesta tota forma de discriminació: som tots iguals. Un dia Andrea reuneix la seva família i finalment s'obre declarant que vol ser sacerdot. Per Tommaso, ateu convençut, un fill capellà és un cop terrible. Mentre fingeix de donar suport total, decideix d'entendre-ho més i comença a seguir-lo d'amagat. Arriba així a don Pietro, un prevere realment “sui generis”, i assisteix a un contundent “one man show” davant d'una multitud de nois animats. Aquell capellà li ha d'haver fet la rentada de cervell al seu fill: és l'enemic a batre.

## Repartiment

* Marco Giallini: Tommaso De Lucca
* Alessandro Gassmann: Pietro Pellegrini
* Laura Morante: Carla
* Ilaria Spada: Bianca De Lucca
* Edoardo Pesce: Gianni Malloni
* Enrico Oetiker: Andrea De Lucca

## Premis i nominacions

* 2015 - David di Donatello
** Millor director novell a Edoardo Falcone
** Nominació millor actor protagonista a Marco Giallini
* 2015 - Nastro d'Argento
** Millor director novell a Edoardo Falcone
** Nominació Millor productor a Lorenzo Mels i Mario Gianani
* 2015 - Festival Internacional de Cinema de Tòquio
** Premi del públic a Edoardo Falcone

## Referències

* ↑ «Se Dio vuole premiato in Giappone». Sentieri del Cinema [Consulta: 15 juny 2016].
* ↑ «Si Déu vol». ésAdir. [Consulta: 25 desembre 2022].
* ↑ «Si Déu vol». Goita què fan, ara!. [Consulta: 14 setembre 2023].
* ↑ «Si Déu vol». À Punt, 30-03-2024. [Consulta: 3 abril 2024].
* ↑ «Se Dio vuole» (en francès). Allociné.
# Trasadingen

Trasadingen és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Haeromys minahassae

Haeromys minahassae és una espècie de mamífer rosegador de la família dels múrids. És endèmica de Sulawesi (Indonèsia), on viu a altituds d'entre 75 i 1.000 msnm. Es tracta d'un animal arborícola. El seu hàbitat natural són les selves tropicals de plana. Està amenaçada per la tala d'arbres i l'expansió dels camps de conreu. El seu nom específic, minahassae, significa 'de Minahassa' en llatí.

## Referències

* ↑ Musser, G.; Ruedas, L. Haeromys minahassae. UICN 2008. Llista Vermella d'espècies amenaçades de la UICN, edició 2008, consultada el 20 març 2018.
* ↑ Entrada «Haeromys» d'Animalia (en anglès).
# Castell d'Arrés

El castell d'Arrés, també conegut com a Torre d'Arrés o La Torraza, és una fortalesa medieval situada a la localitat d'Arrés, dins del terme municipal de Ballo a la província d'Osca (Aragó, Espanya). Va ser declarat com a Bé d'Interés Cultural en virtut de la disposició addicional segona de la Llei 3/1999 de 10 de març de el patrimoni Cultural Aragonés.

## Història

Situada al camí de Sant Jaume, esta fortificació va ser construïda al segle xv i abandonada al xvi.

## Descripció

Es tracta d'una fortalesa d'estil gòtico-militar, construïda a base de sòlids carreus i fusta. El castell compta amb una gran torre de defensa que mesura prop de 10 metres d'altura i té espitlleres al seu interior, unida a l'església parroquial mitjançant un llenç de l'antiga muralla.

## Conservació

El seu estat de conservació és bo, gràcies a que va ser restaurat en 2013.

## Referències

* 1 2 3 «Castillo de Arrés | Lista Roja del Patrimonio», 18-11-2008. Arxivat de l'original el 2008-11-18. [Consulta: 30 juliol 2021].
* 1 2 3 «Torre de Arrés en Arrés, Huesca | CastillosNet». [Consulta: 30 juliol 2021].
# Leònides (general)

Leònides (en llatí Leonidas, en grec antic Λεωνίδας) fou un general d'Antígon el borni que l'any 320 aC es va enfrontar a una revolta de 3000 soldats macedonis a Licaònia, i va aconseguir dominar la rebel·lió amb un estratagema que Poliè no detalla.
Alguns pensen que després va deixar el servei d'Antígon i va passar al de Ptolemeu I Sòter, que el 310 aC el va enviar a ocupar les posicions costaneres d'Antígon a Cilícia que pel tractat del 311 aC Antígon havia d'evacuar (cosa amb la qual Antígon no hi estava d'acord); inicialment va tenir èxit, conseguint ocupar les ciutats de la costa però llavors va arribar Demetri Poliorcetes i el va derrotar recuperant les ciutats perdudes, segons diu Diodor de Sicília.
Segons diu l'enciclopèdia Suides, després Ptolemeu va restablir la llibertat de les ciutats gregues i va nomenar Leònides governador de Grècia, probablement l'any 308 aC. Altres historiadors pensen que el general d'Antígon i el de Ptolemeu eren personatges diferents.

## Referències

* ↑ 4. i 5.Leonidas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 752